
	állami főépítész véleménye
	[bookmark: _Hlk127173141]főépítészi javaslat vélemény kezelésére

	1.
	rendelet egyeztetése az újR. 70.§ paragrafusában foglalt egyeztetési szabályok szerint történhet
	Véleményt elfogadjuk. Úgy járunk el.

	2.
	1.1. A 21.§ (1) bekezdés a) pontjában javasolom az „5 méter legfeljebb” helyett a „legfeljebb 5 méter” szórend alkalmazását, mivel a bekezdés többi pontjában is így szerepel;
	Véleményt elfogadjuk. Szöveget pontosan így módosítjuk.

	3.
	1.2. A 21.§ (1) bekezdés e) pontjával kapcsolatban felhívom szíves figyelmét, hogy a Bethesda Kórház területére vonatkozó, nemzetgazdasági szempontból kiemelt beruházást érintő és annak megvalósulását elősegítő, folyamatban lévő, a helyi építési szabályzat módosítására irányuló véleményezési eljárás keretében meghatározásra kerülnek építési helyek, melyekkel a tervezett előírás nincsen összhangban.
	A ZVR általános eltérési lehetősége keretében szakmai vélemény kiadásával tudjuk kezelni. 

	4.
	1.3. A 21.§ kiegészül egy új (2) bekezdéssel, amelyből azonban hiányzik a rendelkezés tárgya, valószínűleg „az egymással szemben átfedésben lévő homlokzatok között távolságot tartani, ha ” kifejezés
	Véleményt elfogadjuk. Szöveget pontosan így módosítjuk. Kivételt fogalmaz meg az (1)-hez.

	5.
	1.4. Fentiekkel kapcsolatban (1.1-1.3 észrevételek) azonban felhívom szíves figyelmét ugyanakkor, hogy a 21.§ az építési helyre vonatkozóan ad pontosító előírásokat, melyek csak a helyi építési szabályzatban szerepelhetnek az újR. 38.§ (2) bekezdésének értelmében, ezért összességében kérem a rendelkezés törlését és a helyi építési szabályzatba való átemelését.
	Véleményt elfogadjuk. A jelen módosítás szövegpontosításai lettek volna. A ZVR 2021-es elfogadásakor hatályos szabályok szerint került be a rendeletbe, kifogás nem érkezett. A követelmények nem az építési helyre, hanem a homlokzatokra vonatkozóak. Az észrevételt egyértelmű módon vesszük figyelembe, azaz az eredeti (1)-es bekezdésből csak hatályon kívül helyezünk szövegrészeket.

	6.
	1.5. A 26.§ kiegészül új (6) és (7) bekezdésekkel, melyek a tetőteraszokra vonatkozóan tartalmaznak előírásokat. Tekintettel arra, hogy a magasabb szintű jogszabályok nem tartalmaznak értelmező rendelkezést a tetőteraszra vonatkozóan, kérem a fogalom magyarázatát.
	Véleményt elfogadjuk. Fogalommagyarázat bekerül.

	7.
	1.6. A 28.§ (2) bekezdés hatályon kívül helyezésére tesznek javaslatot. Az indokolás szerint az üzletek fóliázásának igénye miatt törlik az előírást. Településképi szempontból az üvegfelületek teljes felületű átlátszatlan fóliával való takarásával csak akkor értek egyet, ha ez matt vagy tejüveg fólia és reklámot nem tartalmaz. Egyéb esetben nem támogatom az előírás törlését, mivel nagymértékben befolyásolhatja az épület megjelenését.
	A szakmai véleményt elfogadjuk.

	8.
	1.7. A 28.§ újonnan bevezetésre kerülő (6) bekezdés a) pontját javasolom kiegészíteni azzal, hogy ez a pont az egy nyílászáró hosszára vonatkozik, különben a b) pont olvasása nélkül az előírás nem értelmezhető.
	Véleményt elfogadjuk. Pontosítás bekerül.

	9.
	1.8. A 29.§ (2) bekezdésének módosítása kapcsán jelzem, hogy az épület eredeti építészeti karakterét és településképi megjelenését nagymértékben rontja az utólagos takarás, különösen a nád vagy a vászonszövet. Javasolom az új épületek esetén a tömör korlátok (akár előírás szintű) preferálását a cél elérése érdekében. Meglévő épületek esetén az üvegkorlátoknál a korábban már említett matt vagy tejüveg fólia alkalmazását, áttört (elsősorban az ún. pálcás) korlátok esetén inkább a növényekkel történő takarást javasolnám
	A szakmai véleményt elfogadjuk.

	10.
	1.9. Javasolom a 31.§ (3) bekezdését pontokba tördelni, hogy könnyebben hivatkozható legyen.
	Véleményt elfogadjuk. Pontosítás bekerül.

	11.
	1.10. A 36.§ (5) bekezdés új előírásában javasolom a „zöld-felületet” helyett a „zöldfelület” kifejezés használatát a magyar nyelv szabályai értelmében. Javasolom kiegészíteni az előírást a virágládákon kívül a dézsás fák elhelyezhetőségével is
	Véleményt elfogadjuk. Pontosítás bekerül.

	12.
	1.11. A 38.§ (2) bekezdésének módosítása és az új (2a) bekezdés indokolása értelmében azoknak a meglévő épületeknek a fennmaradását szeretnék biztosítani, amelyek a korábbi jogszabályi környezetben szabályosan létesültek, de az ingatlan-nyilvántartásban nem kerültek átvezetésre. Kérem a (2a) bekezdést pontosítani a „jogszerűen létesített” kifejezéssel, mivel álláspontom szerint így lesz teljeskörű a szándék és az előírás.
	Véleményt elfogadjuk. Pontosítás bekerül.

	13.
	1.12. Felhívom szíves figyelmét, hogy a 41.§ új (3) bekezdése szintén az építési hellyel összefüggésben állapít meg szabályt. Tekintettel az 1.4. észrevételemben foglalt hivatkozásra, kérem a rendelkezést a helyi építési szabályzatban írják elő.
	Véleményt elfogadjuk. Az építési helyre vonatkozó részt töröljük.

	14.
	1.13. A 43.§ (6) bekezdése az egyedi védelem alatt álló építészeti örökség tekintetében fogalmaz meg szigorú előírást a klímaberendezés és a hőszivattyú elhelyezésére vonatkozóan. Nem értek egyet a tervezett módosítással, tekintettel arra, hogy az „elsősorban” kifejezés bevezetésével nagyon tág teret adnak ezeknek a berendezéseknek az elhelyezésére. A szakmai konzultáción való pontosítása az elhelyezésnek támogatható, de csak abban az esetben, ha határozottan nem megengedett a közhasználatú területről való láthatóság
	Véleményt elfogadjuk. Töröljük a módosító bekezdést.

	15.
	1.14. A 49.§ (2) bekezdés a) pontját javasolom településképi konzultáció kötelessé tenni
	Véleményt elfogadjuk. A konzultáció bekerül.

	16.
	1.15. Az 56.§ módosuló (3) bekezdésében javasolom a „kültéri egység”-et kiegészíteni „klímaberendezés kültéri egysége” kifejezésre
	Véleményt elfogadjuk. Pontosítás bekerül.

	17.
	1.16. A településkép-védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet (továbbiakban: rKr.) 2.§ (3) bekezdése szerint „közterületen reklám közzétételére, illetve reklámhordozóként, reklámhordozót tartó berendezésként kizárólag utcabútor használható”. Az rKr.1.§ 19. pontja szerint „utcabútor: az utasváró, a kioszk, a közművelődési célú hirdetőoszlop és az információs vagy más célú berendezés”. Ezek alapján a 61.§ (2) bekezdésben foglaltak, mely szerint közműépítményen, kerítésen, támfalon elhelyezhető legyen reklámfelület, akár csak szakmai konzultáció alapján is, álláspontom szerint nem felelnek meg az rKr. idézett előírásainak
	Véleményt elfogadjuk. Töröljük a módosító bekezdést.

	18.
	1.17. Felhívom szíves figyelmét továbbá arra, hogy a településkép védelméről szóló 2016. évi LXXIV. törvény 11.§ (2) bekezdése értelmében a településképi kötelezés egy önkormányzati hatósági döntés, ezért vonatkoznak rá az általános közigazgatási rendtartásról szóló 2016. évi CL. törvény (továbbiakban: Ákr.) szabályai. Álláspontom szerint a 84.§ új (7) bekezdés a) pontjában foglaltakra (miszerint a bíróságtól kell kérni, hogy kötelezze az ingatlantulajdonost, a tervezőt és az építtetőt a településképi kötelezés végrehajtására) az Ákr. 134.§ (1) bekezdésében foglaltaktól függetlenül nincs felhatalmazása az önkormányzatnak. Magyarország Alaptörvénye (2011. április 25.) 25. cikk (2) bekezdése ugyanis kimondja, hogy a bíróságok milyen ügyekben dönthetnek, amelyben nincsen szó eredménytelen közigazgatási eljárás utáni feladatról és a bíróságok szervezetéről és igazgatásáról szóló 2011. évi CLXI. törvény (továbbiakban Bsztv.) bevezető része is kimondja, hogy a bíróságok feladatait kizárólag a Bsztv. állapítja meg, a Bsztv.-ben pedig településképi eljárásokkal kapcsolatos feladatszabás nem történik.
	Véleményt elfogadjuk. Töröljük a bekezdést.

	19.
	A jogalkotásról szóló 2010. évi CXXX. törvény 2.§ (4) bekezdés b) pontja értelmében az önkormányzat Képviselő-testülete által alkotott rendeletnek illeszkednie kell a jogrendszer egységébe, valamint a tervezetnek a magasabb szintű jogszabályokkal összhangban kell lennie. A településképi rendelet a helyi építési szabályzatban meghatározható helyi követelményeket, jogokat és kötelezettségeket nem tartalmazhat. Felhívom szíves figyelmét továbbá, hogy az újR. 70.§ előírása szerint az állami főépítész egy alkalommal véleményezi a tervezetet, viszont ha az elfogadott rendeletben jogszabályi ütközést észlel, az újR. 73.§ (1) bekezdésében foglaltak alapján haladéktalanul kezdeményeznie kell a törvényességi felügyeleti eljárást.
	Felhívást tudomásul vesszük.

	
	BFKH Építésügyi és Örökségvédelmi Hivatal
	

	20.
	A ZVR tervezett módosításának örökségvédelmi szempontokat, követelményeket érintő pontjaival egyetértünk, azokat örökségvédelmi szempontból támogatjuk.
	Elfogadjuk.

	
	Honvédelmi Minisztérium
	

	21.
	A dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek.
	Elfogadjuk.

	
	Nemzeti Média- és Hírközlési Hatóság Hivatala
	

	22.
	A tervezett módosítások – Bethesda Gyermekkórházhoz kapcsolódó beruházás okán történő előírás módosítás, illetve Zugló teljes területére vonatkozóan tartalmi pontosítások – hírközlési érdeket nem sértenek, elfogadásuk ellen a Hatóság kifogást nem emel.
	Elfogadjuk.



